CELEX: 62012CN0413
Language: et
Date: 2012-09-11 00:00:00
Title: Kohtuasi C-413/12: Eelotsusetaotlus, mille on esitanud Audiencia Provincial de Salamanca (Hispaania) 11. septembril 2012 — Asociación de Consumidores Independientes de Castilla y León

8.12.2012   
            
            
               ET
            
            
               Euroopa Liidu Teataja
            
            
               C 379/13
            
         Eelotsusetaotlus, mille on esitanud Audiencia Provincial de Salamanca (Hispaania) 11. septembril 2012 — Asociación de Consumidores Independientes de Castilla y León
   (Kohtuasi C-413/12)
   2012/C 379/22
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Salamanca
   
      Põhikohtuasja pooled
   
   
      Määruskaebuse esitaja: Asociación de Consumidores Independientes de Castilla y León
   
      Eelotsuse küsimused
   
   
               1.
            
            
               Kas kaitse, mille tagab tarbijale nõukogu direktiiv 93/13/EMÜ (1), ebaõiglaste tingimuste kohta tarbijalepingutes, võimaldab Audiencia Provincial’il kui siseriiklikul apellatsioonikohtul, vaatamata õigusliku aluse puudumisele siseriiklikes õigusnormides, läbi vaadata kaebuse esimese astme kohtu määruse peale, milles leiti, et tüüptingimuste seadmise lõpetamise hagi, mille esitas piiratud tegevuspiirkonnaga tarbijaühing, mis ei ole liitunud ega ühinenud teiste ühingutega ning mille eelarve ja liikmete arv on väikesed, allub kostja asukohajärgsele kohtule?
            
         
               2.
            
            
               Kas aluslepingu artikleid 4, 12, 114 ja 169 ning Euroopa Liidu põhiõiguste harta artiklit 38, koostoimes direktiiviga 93/13 ja Euroopa Kohtu praktikaga, mis käsitleb tarbijate huvide kaitse kõrge taseme tagamist ning direktiivide kasulikku mõju ja võrdsuse ning tõhususe põhimõtet, tuleb tõlgendada nii, et kohtuks, kellele allub ebaõiglaste tingimuste seadmise lõpetamiseks esitatud hagi, mille on tarbijate ja kasutajate kollektiivsete või üldiste huvide kaitseks esitanud piiratud tegevuspiirkonnaga tarbijaühing, mis ei ole liitunud ega ühinenud teiste ühingutega ning mille eelarve ja liikmete arv on väikesed, tuleb tunnistada selle ühingu, mitte kostja asukohajärgne kohus?
            
         
      (1)  5. aprill 1993, EÜT L 95, lk 29; ELT eriväljaanne 15/02, lk 288.